Litku Klemetti

Litku Klemetti (oikealta nimeltään Sanna Klemetti, s. 5. huhtikuuta 1987 Kuhmo) on suomalainen muusikko ja laulaja-lauluntekijä. Klemetti teki aluksi kokeellisempaa musiikkia. 2010-luvun loppupuolella hän nousi laajempaan tietoisuuteen Litku Klemetti -nimellä tehtyjen, iskelmästäkin vaikutteita ottaneiden rocklevyjen myötä.

Klemetin albumi Juna Kainuuseen (2017) sai kriitikko-Emman. Taika tapahtuu (2018) oli Teosto-palkinnon ehdokkaana. Suomalaiset musiikkitoimittajat valitsivat vuonna 2019 Junan Kainuuseen sekä albumin Ding ding dong (2019) 2000-luvun parhaiden suomalaisten albumien joukkoon.

Vuonna 2021 Litku Klemetille myönnettiin Aleksis Kiven Seuran Eskon puumerkki -tunnustuspalkinto. Asiatonta oleskelua (2022) sai Emma-palkinnon Vuoden rock -sarjassa. Kukkia muovipussissa (2021) oli Teosto-palkinnon ehdokkaana. Vuoden 2025 Indie Awards palkitsi Litku Klemetin Vuoden yhtye -tunnustuksella.

 Varhaiset vaiheet 

Klemetti tutustui progressiiviseen rockiin yläkoululaisena. Toinen tärkeä laji hänelle on ollut iskelmä. Erityisen tärkeä levy Klemetille teini-iässä oli The Mothers of Inventionin We’re Only in It for the Money, joka käsittelee humoristisesti erilaisuutta.Sirén, Vesa: Hullu-Sanna käänsi pilkan voitoksi. Helsingin Sanomat 21.12.2019.

Lukion jälkeen Klemetti opiskeli laulua Oriveden opistossa. Hän muutti Jyväskylään ja opiskeli Jyväskylän konservatoriossa mutta koki sen varsin jäykäksi paikaksi luovan musiikintekijän näkökulmasta. Hän vaihtoi Jyväskylän yliopiston musiikkitieteen linjalle ja valmistui vuonna 2015. Pro gradun hän kirjoitti Jyväskylän indie-skenestä erityisesti kulttuuriyhdistys Hear ry:n piirissä. Jatko-opinnot jäivät kesken, kun esiintymisiä alkoi tulla.Mattila, Mikael: Kuhmolainen kuvittelija – haastattelussa Litku Klemetti. Rumba 4/2017. Klemetti on ollut mukana yhtyeissä Jesufåglar, Sateenkaarina, Zorse ja Mäsä ennen kuin otti selkeästi johtohahmon roolin yhtyeessä Tuntematon numero. Aiemmista yhteistä Jesufåglar edusti progressiivista rockia.

 Litku-yhtye 

Litku Klemetti & Tuntematon numero -yhtyeen ensimmäinen albumi Horror ’15 ilmestyi vuonna 2016. Klemetin ensimmäinen sooloalbumi Juna Kainuuseen julkaistiin tammikuussa 2017. Huhtikuussa 2017 Klemetti ilmoitti yhtyeensä esiintyvän jatkossa vain nimellä Litku Klemetti, eikä albumeita enää erotella yhtyealbumeiksi ja sooloalbumeiksi. Vuonna 2017 julkaistiin yhtyeen nimellä levy Päivä päivältä vähemmän.

Vuoden 2018 albumi Taika tapahtuu on äänitetty kotiolosuhteissa.Hirvonen, Iida Sofia: Sanna Klemetti oli kiusattu musiikkinörtti, jolle bändissä soittaminen oli unelma. Syntyi Litku Klemetti. Image 27.4.2017. Vuoden 2019 albumin Ding ding dong konsepti rakentuu muista ihmisistä vieraantuneen Hullu-Sanna-hahmon ympärille.

Vuoden 2021 levyllä Kukkia Muovipussissa Klemetti jätti yhtyeensä lähes kokonaan tauolle tuottaja-kitaristi Pekka Tuomea lukuun ottamatta. Enimmäkseen koneilla tehdyn levyn soundi pohjautuu ennen kaikkea 1980-luvun italo-diskoon ja temaattisesti se käsittelee teinityttöjen elämään liittyviä aihepiirejä. Levyltä julkaistiin singlet ”Mona” ja ”Tour de France”.

Klemetti on kertonut säveltävänsä hyvin nopeasti. Klemetti näkee menneisyyden hyödyntämisen vastakulttuurina. Klemetti ei halua tehdä retroa vaan sanoo hyödyntävänsä menneisyyttä tahallisen epämuodikkaasti.

Kesällä 2021 Litku Klemetti erotti yhtyeestä basisti Juho Kalliolahden. Yhtyeen mukaan se oli punkstoon myötä saanut tietoonsa asioita koskien Kalliolahtea. 

Syksyllä 2014 perustetun, alkujaan Tuntematon numero -nimellä toimineen yhtyeen alkuperäiskokoonpanossa soittivat Sanna Klemetti (laulu, sähköbalalaikka), Sami Kalliolahti (basso), Sami Keinänen (rummut) sekä joulukuussa 2014 liittynyt Aleksi Muhonen (kitara) ja syksyllä 2017 liittynyt Pekka Tuomi (kitara, koskettimet).https://litkuklemetti.com/bandi/ Syksyllä 2022 yhtyeessä aloitti kosketinsoittaja Sussu Ketola ja kitaristi Muhonen siirtyi soittamaan bassoa. Ketola on soittanut aiemmin Suomen Tulli -yhtyeessä.

 Palkinnot 

Litku Klemetti on saanut useita palkintoja eri albumeistaan ja työstään musiikin parissa. Vuonna 2016 musiikkilehti Soundi myönsi Litku Klemetille vuoden tulokaspalkinnon.Master Of Pulpets! Soundin uuden tulokaspalkinnon voittaja on Litku Klemetti. Soundi. Tämän lisäksi Klemetti on voittanut Emma-palkintoja; vuonna 2018 Kriitikoiden valinta-palkinto tuli albumilla Juna Kainuuseen sekä vuosina 2022 ja 2023 yhtye sai Vuoden Rock-Emmat. Palkintojen lisäksi yhtye on ollut ehdolla esimerkiksi vuoden 2020 Emma-gaalassa Ding Ding Dong -albumillaan Vuoden Rock-kategoriassa.

Litku Klemetti valittiin vuoden yhtyeeksi Indie Awards 2025 -gaalassa.

 Yksityiselämä 

Klemetin aviopuoliso on tuottaja, säveltäjä ja lauluntekijä Pekka Tuomi. Pariskunta asuu Luhangassa, jonne he muuttivat vuoden 2020 lopulla.

 Diskografia 

 Albumit 
  (Litku Klemetti & Tuntematon numero)

  (Litku Klemetti & Tuntematon numero)






 Lähteet  

 Aiheesta muualla 

 Kotisivut.
 Litku Klemetti. Luova Records.
 Litku-yhtyeen facebooksivu.
 Kangas, Laura: Kaikki hylätty kiinnostaa Litku Klemettiä – vaatteet, vinyylit ja entiset hittibiisit. Jyväskylän ylioppilaslehti 25.9.2017.
 Alanko, Tero: Takaisin maalle. Suomen Kuvalehti 20.10.2022.

Luokka:Suomalaiset rocklaulajat
Luokka:Suomalaiset sanoittajat
Luokka:Suomalaiset säveltäjät
Luokka:Jyväskylän musiikki
Luokka:Emma-palkinnon saajat
Luokka:Vuonna 1987 syntyneet
Luokka:Elävät henkilöt